Junts per Tortosa creu que els terrenys del Camí de Roquetes són aptes per al nou hospital
Junts per Tortosa considera que l’Ajuntament de Tortosa ha de fer el possible per poder construir el nou hospital de les Terres de l’Ebre als terrenys entre Roquetes i Ferreries, adquirits durant l’anterior mandat. La formació ha posat exemples d’equipaments que es troben al mateix nivell, pròxims als terrenys, com el Parc de Bombers, el CAP de Roquetes o la nova llar d’infants a Ferreries. La portaveu de la formació, Meritxell Roigé, ha explicat que els terrenys tenen un informe positiu del 2021 per construir habitatges i que per tant, diu que també s’hi pot fer un centre sanitari. Roigé també s’ha fet ressò de l’informe de l’arquitecte Sebastià Jornet on s’afirma que és l’únic lloc on es pot ubicar l’hospital.